Diari Oficial de la Generalitat Valenciana


Sumari del DOGV 9348, del 26-05-2022 (2022/4636)

Modificació de la Resolució de 2 de desembre de 2020, de la consellera de Sanitat Universal i Salut Pública, per la qual es deleguen competències en matèria de contractació i de gestió econòmica en determinats òrgans de la Conselleria.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9348

Data del DOGV
:   26-05-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/4636


Data del document
:   19-05-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública

Modificació de la Resolució de 2 de desembre de 2020, de la consellera de Sanitat Universal i Salut Pública, per la qual es deleguen competències en matèria de contractació i de gestió econòmica en determinats òrgans de la Conselleria. [2022/4636]  
La Llei 8/2021, de 30 de desembre, de pressupostos de la Generalitat per a l'exercici 2022, introdueix modificacions en l'estructura orgànica i funcional del pressupost de la Conselleria de Sanitat Universal i Salut Pública mitjançant la incorporació del servei pressupostari 99 (Mecanisme de Recuperació i Resiliència) i del programa 412.99 (MRR. Assistència Sanitària).  
D'altra banda, mitjançant la Resolució del conseller d'Hisenda i Model Econòmic de 3 de març de 2022 s'incorpora el nou programa pressupostari 413.99 (MRR. Salud pública) vinculat al servei pressupostari indicat anteriorment.  
Tot això fa necessària una modificació de l'actual delegació en matèria de gestió econòmica i contractual per a adaptar-la a la nova estructura orgànica i funcional del pressupost de la Conselleria de Sanitat Universal i Salut Pública.  
En virtut de les facultats conferides pels articles 28.k) i l) de la Llei 5/1983, de 30 de desembre, del Consell, article 59 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com per la Llei 40/2015, d'1 d'octubre, de règim jurídic del sector públic, resolc:  
  
  
Primer  
S'afig el punt 1.10 a l'apartat 1, del punt resolutiu segon, que queda redactat de la manera següent:  
«1.10. MRR. Assistència sanitària (programa 412.99).  
En la persona titular de la sotssecretària de la Conselleria de Sanitat Universal i Salut Pública independentment del centre gestor i de la unitat de gestió, sense límit quantitatiu.»  
  
Segon  
S'afig el punt 1.11 a l'apartat 1, del punt resolutiu segon, que queda redactat de la manera següent:  
«1.11. MRR. Salut pública (programa 413.99).  
En la persona titular del centre directiu amb competències en matèria de salut pública i addiccions independentment del centre gestor i de la unitat de gestió, sense límit quantitatiu.»  
  
Tercer  
Aquesta resolució farà efecte des de l'endemà de la publicació en el Diari Oficial de la Generalitat Valenciana.  
  
València, 19 de maig de 2022.- El conseller de Sanitat Universal i Salut Pública: Miguel Mínguez Pérez.